Wees oor niks besorg nie: Riekert Botha Graffiti Books
Search results: Riekert Botha
Wees oor niks besorg nie
Christelik / Christian: Devotionals General / Dagstukke - Algemeen
Christelik / Christian - Devotionals General / Dagstukke - Algemeen
Is jy op soek na vrede? 'n Kalm oomblik te midde van die chaos? Voel dit of selfs één dag sonder bekommernisse eenvoudig buite jou bereik is?
Riekert Botha se raad om ons woeste wêreld te navigeer, is reguit: Fokus op Jesus. Wanneer jou hele lewe op Hom gefokus is, word jou visie helder, jou prioriteite duidelik en onmoontlike situasies hanteerbaar. Jy kan rus in die wete dat Jesus jou krag is en dat Hy al is wat jy nodig het.
Hý is jou stilte in die storm.
Wees oor niks besorg nie is 'n treffer-dagboek met 366 dagstukke wat jou sal lei om elke dag daarop te fokus om Jesus, jou Verlosser, beter te leer ken sodat jy kan groei in 'n meer volwasse volgeling wat ook vir die wêreld sal wys hoekom Jesus ook die antwoord op húl soeke na vrede is.
Van die vroegste tye af,word God se kinders gewaarsku teen vals leraars. Ook in Paulus se tyd wat daar oënskynlik vals leraars in die Kolossense-gemeente. Daarom het Paulus aan die gemeente geskryf om die waarheid omtrent Jesus Christus te bevestig sodat hulle enige misleiding sou kon herken.
In Kolossense - 'n Bybelstudie ondersoek Riekert Botha die identiteit van Christus in 'n vers-vir-vers bespreking van hierdie Bybelboek. Die 10 studies gee agtergrond oor Paulus se verhouding met die gemeente, asook die redes vir sy brief aan hulle. Elke hoofstuk eindig met vrae en aan die einde van die Bybelstudie is daar 'n diagram om 30 eienskappe van Jesus wat in die brief voorkom, in te vul. Daar is ook 'n blokkiesraaisel met die name van die persone wat in die brief genoem word. Hierdie Bybelstudie is vir groepe of individue.
Hoeveel mense het al Openbaring gelees en álles verstaan? Tog sê Riekert Botha Openbaring kán verstaan word. Die sleutel lê in een spesifieke vraag: "Wat het Openbaring beteken vir die eerste mense aan wie dit geskryf was?"
Riekert kyk in Openbaring ontsluit na die volgende aspekte wat vorm gee aan hierdie Bybelboek:
• Wie was die oorspronklike ontvangers van die boodskap?
• Wat was die omstandighede waarin hulle geleef het?
• Watter spesiale behoeftes of sake het moontlik aanleiding gegee tot die skrywe van die boek?
• Wat was God se boodskap aan daardie mense in daardie tydvak en spesiale omstandighede?
Riekert bespreek dan die boodskap aan die sewe gemeentes en die sewe visioene in Openbaring teen hierdie agtergrond.
Openbaring ontsluit bied 'n verrassende, vars perspektief op die laaste boek in die Bybel. Dit is ideaal vir elkeen wat 'n verstaanbare uitleg van Openbaring wil hê.
Is surrogaatmoederskap verkeerd? Wat het Kersbome met Kersfees te doen? Het diere siele? Kan ons vandag nog engele sien?
Etiese vrae soos dié maal daagliks in Christene se koppe. En dan is daar nog geloofsÂ-vrae soos: Wat beteken erfsondes? Wat is die regte manier van 'rus' op die Sabbat/Sondag? Is dit verkeerd om Paasfees vir my kinders eiers in die tuin weg te steek?
In 300 Geloofsvrae en Bybelse antwoorde gee Riekert Botha BybelsÂ-gebaseerde antwoorde op 300 van hierdie kopkrapÂ-per-vrae. Om naslaan te vergemaklik is die vrae onder 13 verskillende afdelings gesorteer wat insluit: die Bybel as Woord van God; kerk en gemeentelede; etiese kwessies; die wil van God; engele, gerubs en serafs; hemel en hiernamaals; sonde, verlossing en redding; en lyding.
Dié boek is van onskatbare waarde vir almal wat daarmee worstel om hulle geloof en daaglikse lewe bymeÂ-kaar uit te bring.
Wanneer seerkry en God se koninkryk ontmoet
Riekert Botha, Albert Theron
Vind vreugde en genesing in saamwees met ander gelowiges.
Besef jy dat die gemeenskap van gelowiges God se skepping is en nie deur mense uitgedink is nie?
Riekert Botha en Albert Theron daag jou in Wanneer seerkry en God se koninkryk ontmoet uit om eers te vergeet wat jy 'weet' van gemeentes. Gaan terug na die kern van die saak en ontdek hoekom God gemeentes geskep het. Besef dat dit Sy eiendom is en ook die draers van Sy lig en waarheid in die gemeenskap. Dan sal jy weer opnuut die vreugde en genesing in die saamwees met gelowiges ontdek wat jou sal help om te groei en te ontwikkel in Christus - die Een waarop jou fokus moet wees.
Wanneer seerkry en God se koninkryk ontmoet se praktiese aanslag sal jou veilig laat voel in die geborgenheid van die eenheid wat God daargestel het.
Riekert Botha is 'n tentmakerleraar en was voorheen leraar van die Baptiste-gemeente op Vredendal in die Wes-Kaap. Riekert beskik oor die grade BTh (honneurs) van die Global University en 'n MTh van die Northwestern Theological Seminary, waar hy ook sy PhD in berading ontvang het. Riekert is die skrywer van die bekende Pleisters vir die siel-reeks. Hy is getroud met Pippa en hulle het drie kinders.
Albert Theron se bediening het 25 jaar gelede momentum verkry vanuit 'n sendingskool in Nelspruit. Hy was al in verskeie hoedanighede betrokke, van gemeenteplanter tot musiekleier en die hele spektrum tussenin. Hy bedien tans die Goudini-gemeente in Christus. Albert is oor die hele land betrokke by bedieningsgeleenthede en is ook mede-administrateur van die blad In Jesus se voetspore. Hy bestuur ook sy eie webblad, blog en dagstukkies wat weekliks elektronies uitgestuur word.
Vitamiene vir die siel vir Liefde & Vreugde
Ons wil almal graag lank leef en gesond wees. Ons is dus voordurend besig om na ons liggame om te sien en seker te maak ons eet reg, drink die regte aanvullings en kry genoeg oefening. Maar wat van daardie deel van ons - die eintlike deel wat saakmaak - wat ons nie kan sien nie? Moet ons nie juis ekstra moeite doen om ons siele te voed nie? In hierdie reeks, Vitamiene vir die siel, bied Riekert en Pippa Botha net die regte dosis daaglikse aanvullings vir die siel met oordenkings en Skrifbeloftes wat jou siel sal voed en jou geestelik sal versterk. Liefde, nes waarheid, is soos suurstof. Jy kan nie daarsonder nie. Jou siel sal versmoor. Om verander te word na die karakter van God, is om met liefde deurdrenk te raak. God se liefde is die lied van my siel. God se liefde is ook die lied van sy wese! God het nie net lief nie, Hy is liefde. En namate 'n mens in jou verhouding met God groei, kom jy agter dat jou vermoe om lief te he, vergroot. Vitamiene vir die siel vir liefde en vreugde ondersoek die wese van God se liefde en die praktiese maniere waarop gelowiges sy liefde kan ervaar en uitleef. Onderwerpe sluit in: Liefde is grensloos; Liefde is onvoorwaardelik; Liefde kry innig jammer; Wat sou liefde gedoen het?; Liefde onderrig. Riekert en Pippa se praktiese oordenkings en die meegaande Skrifbeloftes sal jou in staat stel om geestelik te groei, want die praktiese uitleef van God se waarhede bring volwassenheid en bou karakter.
In die vier Evangelies lê 'n skatkis van wyshede wat Jesus self met die mense om Hom gedeel het. Met Jesus se woorde vir mans daag Riekert Botha mans uit om werklik te luister na wat Jesus gesê het.
Die 366 kort en kragtige boodskappe deur hierdie bekende radio-persoonlikheid en skrywer is die ideale dagboek vir mans. Elke dagstuk begin met 'n teksvers wat Jesus se woorde bevat . Mans sal Jesus se woorde vanuit 'n nuwe perspektief beskou as hulle hierdie kort aanhalings van ons groot Leermeester saam met Riekert bestudeer. Temas soos reg en verkeerd, Jesus se gesindheid en vertroosting word saam met stukkies raad, uitdagings en aanmoediging van die beste Ondersteuner wat daar is, oorgedra.
Elke dagstuk in Jesus se woorde vir mans word afgerond met 'n gebed vir die dag. Praktiese toepassing om nie net Jesus se woorde te hoor nie, maar dit ook te gaan uitleef!
Pleisters vir die siel omnibus
Is jy op soek na pleisters wat jy op enige seer kan plak? Ook die diep binne-in jou?
Dan is Riekert Botha se Pleisters vir die siel - omnibus net die medisyne wat jy nodig het. Hierdie boek is 'n verwerking van Riekert en Derrich Gardner se Saterdagoggend-gesprekke op RSG. Riekert het hierdie platvorm vir ses jaar gebruik om vir mense die beste nuus ooit te verkondig.
Elke hoofstuk in hierdie omnibus kyk na verskeie vrae rondom 'n kwessie wat deel vorm van die Christen se daaglikse lewe en denkwêreld. Die gedeelte eindig dan met 'n "pleister" of troosboodskap wat die seer rondom die bepaalde kwessie kan genees.
Riekert bespreek relevante vrae wat gelowiges daagliks hoor of self vra, soos: "Hoekom moet ons bid as God in elk geval alles weet?", "Hoekom het God Vigs toegelaat?" en "Gaan my troeteldiere hemel toe?"
Pleisters vir die siel - omnibus, met sy meer as 90 geestelike pleisters, is 'n moet vir lesers. Die kort boodskappe het waarlik 'n kragtige impak.